CELEX: 62012CN0583
Language: fi
Date: 2012-12-12 00:00:00
Title: Asia C-583/12: Ennakkoratkaisupyyntö, jonka Riigikohus (Viro) on esittänyt 12.12.2012 — Sintax Trading OÜ v. Maksu- ja Tolliameti Põhja maksu- ja tollikeskus

23.2.2013   
            
            
               FI
            
            
               Euroopan unionin virallinen lehti
            
            
               C 55/5
            
         Ennakkoratkaisupyyntö, jonka Riigikohus (Viro) on esittänyt 12.12.2012 — Sintax Trading OÜ v. Maksu- ja Tolliameti Põhja maksu- ja tollikeskus
   (Asia C-583/12)
   2013/C 55/07
   Oikeudenkäyntikieli: viro
   
      Ennakkoratkaisua pyytänyt tuomioistuin
   
   Riigikohus
   
      Pääasian asianosaiset
   
   
      Kantaja: Sintax Trading OÜ
   
      Vastaaja: Maksu- ja Tolliamet Põhja maksu- ja tollikeskus
   
      Muu osapuoli: OÜ Acerra
   
      Ennakkoratkaisukysymykset
   
   
               1)
            
            
               Voidaanko asetuksen N:o 1383/2003 (1) 13 artiklan 1 kohdassa mainittu ”menettely sen määrittämiseksi, onko teollis- ja tekijänoikeuksia — – loukattu”, suorittaa myös tulliyksikössä vai onko asetuksen III luvussa käsitelty ”asiasta päättämiseen toimivaltainen viranomainen” erotettava tulliviranomaisista?
            
         
               2)
            
            
               Asetuksen N:o 1383/2003 johdanto-osan toisessa perustelukappaleessa mainitaan asetuksen yhtenä tavoitteena kuluttajansuoja, ja kolmannen perustelukappaleen mukaan olisi otettava käyttöön asianmukainen menettely, jolla annetaan tulliviranomaisille mahdollisuus varmistaa mahdollisimman tehokkaasti kiellon, joka koskee teollis- ja tekijänoikeuksia loukkaavien tavaroiden tuomista yhteisön tullialueelle, noudattaminen, vaikeuttamatta kuitenkaan tämän asetuksen johdanto-osan toisessa perustelukappaleessa ja täytäntöönpanoasetuksen N:o 1891/2004 (2) johdanto-osan ensimmäisessä perustelukappaleessa mainittua lainmukaisen kaupan vapautta.
               Onko näiden tavoitteiden mukaista, jos asetuksen N:o 1383/2003 17 artiklassa vahvistettuja toimenpiteitä voidaan soveltaa vain silloin, kun oikeudenhaltija aloittaa asetuksen 13 artiklan 1 kohdassa mainitun menettelyn teollis- ja tekijänoikeuden loukkauksen toteamiseksi, vai onko myös tulliviranomaisilla oltava mahdollisuus aloittaa vastaava menettely näiden tavoitteiden tehokkaaksi saavuttamiseksi?
            
         
      (1)  Tulliviranomaisten toimenpiteistä epäiltäessä tavaroiden loukkaavan tiettyjä teollis- ja tekijänoikeuksia sekä tiettyjä teollis- ja tekijänoikeuksia loukkaavien tavaroiden suhteen toteutettavista toimenpiteistä 22.7.2003 annettu neuvoston asetus (EY) N:o 1383/2003 (EUVL L 196, s. 7).
   
      (2)  Tulliviranomaisten toimenpiteistä epäiltäessä tavaroiden loukkaavan tiettyjä teollis- ja tekijänoikeuksia sekä tiettyjä teollis- ja tekijänoikeuksia loukkaavien tavaroiden suhteen toteutettavista toimenpiteistä annetun neuvoston asetuksen (EY) N:o 1383/2003 soveltamista koskevista säännöksistä 21.10.2004 annettu komission asetus (EY) N:o 1891/2004 (EUVL L 328, s. 16).